CELEX: 31990R1581
Language: el
Date: 1990-06-13 00:00:00
Title: Κανονισμός (ΕΟΚ) αριθ. 1581/90 της Επιτροπής της 13ης Ιουνίου 1990 για την τροποποίηση του κανονισμού (ΕΟΚ) αριθ. 1183/86 για τη θέσπιση των λεπτομερειών του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών

Avis juridique important

|

31990R1581

Κανονισμός (ΕΟΚ) αριθ. 1581/90 της Επιτροπής της 13ης Ιουνίου 1990 για την τροποποίηση του κανονισμού (ΕΟΚ) αριθ. 1183/86 για τη θέσπιση των λεπτομερειών του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών  

Επίσημη Εφημερίδα αριθ. L 150 της 14/06/1990 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 1581/90 ΤΗΣ ΕΠΙΤΡΟΠΗΣ  της 13ης Ιουνίου 1990  για την τροποποίηση του κανονισμού (ΕΟΚ) αριθ. 1183/86 για τη θέσπιση των λεπτομερειών του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 για τον καθορισμό του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 387/90 (2), και ιδίως το άρθρο 16,  Εκτιμώντας:  ότι, σύμφωνα με τις διατάξεις της πράξης προσχώρησης το καθεστώς ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών λήγει στις 31 Δεκεμβρίου 1990· ότι, για να αποφευχθεί η κερδοσκοπία, οι αντισταθμιζόμενες εισαγωγές που αναφέρονται στο άρθρο 9 παράγραφος 1 του κανονισμού (ΕΟΚ) αριθ. 475/86 πρέπει να σταματήσουν από σήμερα έως την ημερομηνία αυτή · ότι πρέπει, συνεπώς, να τροποποιηθεί ο κανονισμός (ΕΟΚ) αριθ. 1183/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 578/90 (4)·  ότι ο κανονισμός (ΕΟΚ) αριθ. 475/86, όπως τροποποιήθηκε από τον κανονισμό (ΕΟΚ) αριθ. 387/90, προβλέπει στο άρθρο 14 παράγραφος 3 τη δυνατότητα χορηγήσεως ειδικής ενισχύσεως στους ηλιανθόσπορους που ενσωματώνονται στις ζωοτροφές· ότι τα κριτήρια του υπολογισμού της ενισχύσεως αυτής οδηγούν στο ίδιο ποσό με την αντισταθμιστική ενίσχυση που αναφέρεται στο άρθρο 14 παράγραφος 1 του εν λόγω κανονισμού· ότι πρέπει αυτό να προσδιοριστεί στον κανονισμό (ΕΟΚ) αριθ. 1183/86·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1183/86 τροποποιείται ως εξής:  1. Στο άρθρο 6, η παράγραφος 2 αντικαθίσταται από το ακόλουθο κείμενο:  «2. Η διάρκεια ισχύος του πιστοποιητικού καθορίζεται σε έξι μήνες, με ανώτατο όριο όμως στις 31 Δεκεμβρίου 1990.»  2. Στο άρθρο 13 παράγραφος 1, προστίθεται η ακόλουθη φράση:  «Η ειδική ενίσχυση που αναφέρεται στο άρθρο 14 παράγραφος 3 του κανονισμού (ΕΟΚ) αριθ. 475/86 ισούται με την αντισταθμιστική ενίσχυση.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Ιουνίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 53 της 1. 3. 1986, σ. 47.  (2) ΕΕ αριθ. L 42 της 16. 2. 1990, σ. 8.  (3) ΕΕ αριθ. L 107 της 24. 4. 1986, σ. 17.  (4) ΕΕ αριθ. L 59 της 8. 3. 1990, σ. 24.